.td_uid_2_60223240127de_rand.td-a-rec-img{text-align:left}.td_uid_2_60223240127de_rand.td-a-rec-img img{margin:0 auto 0 0} Matul Frar għandna d-drawwa Illi nfakkru festa ħelwa Magħha iżda din is-sena Ġabitilna ħafna dnewwa. It-twajjeb San Valentino Ġie milqugħ minn maltemp kbir Fejn matul dil-festa s-soltu Qalbna bil-ferħ trid ittir! Għal għarrieda ġiet imxija Li niżżlitna għarkubbtejna U ġegħlitna d-dmugħ inxerrdu Gelgul sħun minn dawn għajnejna. Ħafna kellhom l-isptar jidħlu Oħrajn qagħdu kwarantina Min qatt ħolom li dal-Covid Daqstant gwaj kellu jagħtina! Ħtija tiegħu kbar, anzjani Sabu ruħhom taħt l-irħama – Li jingħaqdu lura magħna Żgur li issa ma hemmx tama! Ma' dil-pandemija kellna Inħassru bosta attività Il-kummerċ ukoll mar lura Kulħadd ħass dil-gravità! Niesna kellha toqgħod ġewwa Biex dal-virus ma jiġrix It-tobba għamlu minn kollox Biex kemm jista' ma jferix! Issa għall-grazzja t'Alla tfaċċa Xi raġġ dawl fit-tarf tal-mina; Tinsewx ħbieb lil Sid il-ħlejjaq Jekk triduh jiftakar fina! Inwiegħduk San Valentino O patrun tal-maħbubin Għalkemm imdawrin b'tant niket Xorta aħna ferħanin Għaliex int tidħol għalina Ma tħallina qatt waħidna Iżda f'wiċċ dan il-hemm kollu Hemm idek li żgur tirfidna. U fi Frar ta' sena oħra Ħielsa lkoll minn dan l-imrar Nagħmlulek festa mill-isbaħ Bil-banda u l-isparar. Maħbubin ta' Malta w Għawdex Nixteqilkom ferħ sinċier Ħalluh jibqa' dieħel f'darkom Ġej mill-qalb ta' Kavallier! Kav Joe M Attard Rabat – Għawdex Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6022324012a80_rand.td-a-rec-img{text-align:left}.td_uid_3_6022324012a80_rand.td-a-rec-img img{margin:0 auto 0 0}